***RAPORT PRIVIND STAREA CALITĂȚII APEI DE SUPRAFAȚĂ ȘI SUBTERANE DIN JUDEȚUL BUZĂU***

***1. Aspecte generale***

Administrația Bazinală de Apă Buzău – Ialomița este una dintre cele 11 subunități ale Administrației Naționale Apele Române și reprezintă autoritatea investită cu aplicarea unitară a strategiei naționale în domeniul gospodăririi resurselor de apă, pe teritoriul spațiului hidrografic Buzău – Ialomița. Își desfașoară activitatea în bazinele hidrografice Buzău, Călmățui, Ialomița, Mostiștea și Dunărea (sector Oltenița-Brăila), având o suprafaţă de 26.470,64 km², ceea ce reprezintă 11,11 % din teritoriul ţării.

Reţeaua hidrografică cuprinde un număr de 266 cursuri de apă cadastrate cu o lungime totală de 6.062 km.

Din punct de vedere administrativ, spațiul hidrografic Buzău-Ialomița cuprinde teritorii din 9 județe, respectiv: Călărași, Dambovița, Prahova, Ilfov, Ialomița, Brașov, Covasna, Buzău și Brăila, pe unele în întregime, iar pe altele într-un anumit procent.



Județul Buzău se află pe teritoriul administrat de două Administrații Bazinale de Apă: ABA Buzău – Ialomița (85%) și ABA Siret (15%), în administrarea ABA Siret intrând bazinul hidrografic al râului Râmnicul Sărat.

La nivelul județului Buzău există o rețea hidrografică formată în principal din râul Buzău și afluenții săi, la care se adaugă o parte a râului Sărata (afluent de Ialomița) și o parte a râului Călmățui (afluent al fluviului Dunărea).

Conform Directivei Cadru Apă (DCA), prin „corp de apă de suprafaţă” se înţelege un element discret şi semnificativ al apelor de suprafaţă: râu, lac, canal, sector de râu, sector de canal, ape tranzitorii, o parte din apele costiere.

"Starea bună a apelor de suprafaţă" înseamnă starea atinsă de un corp de apă de suprafaţă atunci când, atât starea sa ecologică, cât şi starea chimică sunt cel puţin “bune”.

"Starea ecologică" este o expresie a calităţii structurii şi funcţionării ecosistemelor acvatice asociate apelor de suprafaţă, clasificate în concordanţă cu Anexa V a DCA.

Conform prevederilor Directivei mai sus menționate, există următoarele categorii de ape de suprafaţă:

-râuri (naturale, puternic modificate şi artificiale), acestea putând fi permanente sau nepermanente;

-lacuri naturale;

-lacuri de acumulare.

Reteaua hidrografica existenta la nivelul judetului Buzau a fost delimitata in 39 de corpuri de apă de suprafață, din care 36 se află în totalitate pe teritoriul județului Buzău, restul de 3 corpuri de apă de suprafață aflându-se atât pe teritoriul județului Buzău cât și pe teritoriul județelor vecine, după cum urmează:

- Buzău\_Izv.\_Ac.Siriu\_Și\_Afluenții: străbate teritoriul județului Covasna și teritoriul județului Buzău;

- Sărata\_Și\_Afluenții: străbate teritoriul județului Ialomița și teritoriul județului Buzău;

- Călmățui\_Izv.\_Av.Cf.Buzoel: străbate teritoriul județului Buzău și Brăila;

La aceste corpuri de apă de tip râu, pe teritoriul județului Buzău aflat în administrarea ABA Buzău – Ialomița se mai găsesc 2 corpuri de tip lac de acumulare - Ac. Siriu și Ac. Cândești - și 3 corpuri de apă de tip lac natural – Balta Albă, Balta Amara și Lacul Ciulnița (aflat și pe teritoriul județului Brăila).

In ceea ce priveste apa subterana, la nivelul ABA Buzău – Ialomița au fost delimitate 18 corpuri de apă freatica, din care 6 se suprapun cu teritoriul județului Buzău.

***2. Evaluarea corpurilor de apă de suprafață.***

Evaluarea stării ecologice şi a potenţialului ecologic pentru apele de suprafaţă se realizează conform Legii Apelor nr. 107/1996 cu modificările şi completările ulterioare, pe baza metodologiilor privind sistemele de clasificare şi evaluare globală a stării apelor de suprafaţă elaborate conform cerintelor Directivei Cadru a Apei 2000/60/CEE.

Starea calității corpurilor de apă de suprafață (râuri și lacuri) este dată de evaluarea **stării ecologice** și evaluarea **stării chimice** a corpurilor de apă.

Această evaluare se realizează anual, pe baza șirului de date numerice obținute prin monitorizarea corpurilor de apă. Corpurile de apă de suprafață se monitorizează în secțiuni, iar fiecărei secțiuni de monitorizare îi corespunde un anumit tip de program de monitorizare care este ales în concordanță cu specificul corpului respectiv: caracteristicile hidromorfologice, caracterul natural, surse de poluare, etc.

În vederea evaluării ecologice a corpurilor de apă, în conformitate cu cerințele Directivei Cadru Apa, fiecărui corp de apa montorizat i se atribuie unul dintre programele: *S – Supraveghere* și O – *Operațional.* Aceste programe sunt reactualizate în fiecare an în funcție de evaluarea ecologică realizată în perioadele anterioare.

Programul *supraveghere*este stabilit pentru corpurile de apă care și-au atins obiectivele de mediu, acestea necesitând doar o monitorizare cu frecvență redusă.

Programul *operațional* este atribuit corpurilor de apă care nu și-au atins obiectivele de mediu pentru unul sau mai mulți indicatori.

**Evaluarea stării ecologice/potențialului ecologic** se realizează prin integrarea stării dată de toate elementele de calitate biologice cu starea dată de toate elementele de calitate fizico-chimice generale și poluanții specifici.

Pentru categoriile de ape de suprafaţă, evaluarea stării ecologice/potențialului ecologic pentru corpurile de apă de suprafaţă se realizează pe 5 stări de calitate, respectiv: foarte bună/maxim, bună/bun, moderată/moderat, slabă/slab şi proastă/prost.

***Obiectivul de mediu*** pentru un corp de apă de suprafaţă se consideră a fi atins atunci când corpul de apă se încadrează în starea ecologică foarte bună sau bună (pentru corpurile de apa naturale), respectiv potenţialul ecologic maxim sau bun (pentru corpurile de apa artificiale si cele puternic modificate).

**Evaluarea stării chimice** a corpurilor de apă de suprafaţă se efectuează având în vedere substanţele/grupele de substanțe prioritare / prioritar periculoase, atât de tip sintetic (organice) cât şi nesintetice (metale), în conformitate cu prevederile Directivei Cadru a Apei 2000/60/CE, transpusă în legislaţia naţională prin Legea Apelor nr. 107/1996 cu modificările şi completările ulterioare, precum şi ale Directivei 2008/105/CE, Directivei 2009/90/CE și Directivei 39/2013/CE transpuse în legislaţia naţională prin HG nr. 570/2016 privind aprobarea Programului de eliminare treptată a evacuărilor, emisiilor și pierderilor de substanțe prioritar periculoase și alte măsuri pentru principalii poluanți.

Din punct de vedere chimic, starea corpurilor de apă poate fi bună sau proastă.

Această evaluare nu se realizează pentru toate corpurile de apă de suprafață, ci doar pentru cele care respectă anumite condiții: au amplasate captări de apă brută destinate potabilizării, au amplasate secțiuni ce intră sub incidența unor programe speciale de monitoring naționale și internaționale sau au amplasate secțiuni în care în anii anteriori s-a determinat existența unor substanțe periculoase şi prioritar periculoase, etc.

***2.1 Evaluarea corpurilor de apa de tip râu.***

În anul 2020, din cele 39 de corpuri de apă de suprafață delimitate, starea calității râurilor din județul Buzău s-a determinat în urma evaluării realizată pentru 23 corpuri de apă. Dintre acestea, 6 aparțin cursului principal al râului Buzău:

-Buzău\_Izv.\_Ac Siriu și afluenții – monitorizat prin secțiunea Vama Buzăului (Am. Sita Buzăului);

- Buzău\_Ac Siriu\_Cf.Bâsca – monitorizat prin secțiunea Av. Siriu;

- Buzău\_Cf. Bâsca Mare \_Ac Cândești – monitorizat prin secțiunile Măgura și captare Pătârlagele (Zăgastru);

- Buzău\_Ac Cândești\_Av. Buzău – monitorizat prin secțiunea Am. Buzău;

- Buzău\_Av. Buzău\_Cf. Costei – monitorizat prin secțiunea Banița;

- Buzău\_Cf. Costei\_Cf. Siret – monitorizat prin secțiunea Racovița.

Dintre afluenții râului Buzău, monitorizați sunt:

| **Nr. crt.** | **Denumire curs de apă** | **Denumire corp de apă** | **Secțiuni de monitorizare** |
| --- | --- | --- | --- |
| 1 | Bâsca | Bâsca\_Și \_Afluenții | Comăndău (Captare Covasna) |
| Bâsca Roziliei |
| Captare Gura Teghii |
| 2 | Pr. Priseaca | Bâsca Chiojdului\_Izv.\_Cf.Zeletin\_Și\_ Afluenții | Captare Priseaca |
| Bâsca Chiojdului | Am. Chiojdu |
| Pr. necadastrat La Dube | Captare La Dube |
| parau Ciucaleți, afluent de Preseaca | Captare Ciucaleți |
| 3 | Bâsca Chiojdului | Bâsca Chiojdului\_Cf.Zeletin\_Cf.Buzău | Am. cf. Buzău |
| 4 | Bălăneasa | Bălăneasa\_Și\_Afluenții | Pârscov |
| 5 | Slănic | Slănic\_Izv.\_Cf.Bisoca | Am. Lopătari |
| Captare Mânzălești |
| 6 | Slănic\_Cf.Bisoca\_Cf.Buzău | Cernăteşti |
| 7 | Pecineaga | Pecineaga | Am. Sărulești |
| 8 | Câlnău | Câlnău\_Și\_Afluenții | Costomiru (Am. Potârnicheşti) |
| 9 | Zeletin | Zeletin | Am. conf. Bâsca Chiojdului |
| 10 | Muscel | Muscel | Muscel |
| 11 | Frăsinet | Frăsinet\_Olari | Am. Cf. Olari |
| 12 | Strâmbul | Strâmbul | Scoroșești |
| 13 | Bisoca | Bisoca | Bisoca |
| 14 | Câmpulungeanca | Câmpulungeanca | Câmpulungeanca |
| 15 | Homocioaia | Homocioaia | Homocioaia |

Alte două corpuri de apă monitorizate, aflate pe teritoriul județului Buzău sunt:

* Sărata\_Și\_Afluenții, apartinând bazinului hidrografic Ialomița: pe teritoriul județului Buzău are 46 km și este monitorizata prin secțiunea Amonte Monteoru;
* Călmățui \_ Izv. \_Av. Conf. Buzoel, aparținând bazinului hidrografic al fluviului Dunărea: pe teritoriul județului Buzău are 60 km și este monitorizat prin secțiunea Groșani.

Dintre cele 23 corpuri de apa de suprafață, 22 au fost evaluate, iar un corp de apă de suprafață – Câmpulungeanca - nu a fost evaluat datorită faptului că nu a fost suficient debit pentru a se preleva probe de apă de suprafață în vederea analizării acestora.

| **Nr.crt.**  | **BAZINHIDROGRAFIC** | **CURS DE APĂ** | **CORP DE APA** | **EVALUARE INTEGRATA** | **ELEMENTE BIOLOGICE** | **FIZICO-CHIMICE GENERALE** | **POLUANTI SPECIFICI** |
| --- | --- | --- | --- | --- | --- | --- | --- |
| 1 | Ialomita | Sarata | Sarata\_si\_Afluentii | **MODERAT** | **MAXIM** | **MODERAT** | **BUN** |
| 2 | Buzau | Buzau | Buzau\_izvor\_Acumularea Siriu\_si\_Afluentii | **BUNA** | **BUNA** | **BUNA** | **FOARTE BUNA** |
| 3 | Buzau | Buzau | Buzau\_Acumularea Siriu\_confl. Basca | **BUNA** | **BUNA** | **BUNA** | **FOARTE BUNA** |
| 4 | Buzau | Buzau | Buzau\_confl. Basca\_Acumularea Candesti | **BUNA** | **BUNA** | **BUNA** | **FOARTE BUNA** |
| 5 | Buzau | Buzau | Buzau\_Acumularea Candesti\_Buzau | **BUNA** | **BUNA** | **BUNA** | **FOARTE BUNA** |
| 6 | Buzau | Buzau | Buzau\_Buzau\_confl. Costei | **BUNA** | **BUNA** | **BUNA** | **FOARTE BUNA** |
| 7 | Buzau | Buzau | Buzau\_confl. Costei\_confl. Siret | **BUNA** | **BUNA** | **BUNA** | **FOARTE BUNA** |
| 8 | Buzau | Bâsca (Bâsca Mare) | Basca\_si\_Afluentii | **BUNA** | **BUNA** | **BUNA** | **FOARTE BUNA** |
| 9 | Buzau | Muscel | Muscel | **MODERATA** | **MODERATA** | **MODERATA** | **BUNA** |
| 10 | Buzau | Bâsca Chiojdului | Basca Chiojdului\_izvor\_confl. Zeletin\_si\_Afluentii | **BUNA** | **BUNA** | **BUNA** | **FOARTE BUNA** |
| 11 | Buzau | Bâsca Chiojdului | Basca Chiojdului\_confl. Zeletin\_confl. Buzau | **BUNA** | **BUNA** | **BUNA** | **FOARTE BUNA** |
| 12 | Buzau | Zeletin | Zeletin | **MODERATA** | **BUNA** | **MODERATA** | **FOARTE BUNA** |
| 13 | Buzau | Frasinet | Frasinet\_Olari | **BUNA** | **BUNA** | **BUNA** | **FOARTE BUNA** |
| 14 | Buzau | Balaneasa (Saratel) | Balaneasa\_si\_Afluentii | **MODERATA** | **MODERATA** | **MODERATA** | **BUNA** |
| 15 | Buzau | Strâmbul | Strambul | **MODERATA** | **MODERATA** | **MODERATA** | **BUNA** |
| 16 | Buzau | Slanic | Slanic\_izvor\_confl. Bisoca\_si\_Afluentii | **MODERATA** | **-**  | **MODERATA** | **FOARTE BUNA** |
| 17 | Buzau | Slanic | Slanic\_confl. Bisoca\_confl. Buzau | **MODERATA** | **-**  | **MODERATA** | **BUNA** |
| 18 | Buzau | Bisoca (Cotina) | Bisoca | **MODERATA** | **BUNA** | **MODERATA** | **FOARTE BUNA** |
| 19 | Buzau | Pecineaga | Pecineaga | **MODERATA** | **-**  | **MODERATA** | **BUNA** |
| 20 | Buzau | Homocioaia | Homocioaia | **MODERATA** | **MODERATA** | **MODERATA** | **BUNA** |
| 21 | Buzau | Câlnau | Calnau\_si\_Afluentii | **MODERATA** | **MODERATA** | **MODERATA** | **BUNA** |
| 22 | Dunare | Calmatui | Calmatui\_izvor\_aval confl.Buzoel\_si\_Afluentii | **BUNA** | **BUNA** | **BUNA** | **FOARTE BUNA** |

**Evaluarea stării ecologice/potențialului ecologic** a corpurilor de apă naturale monitorizate, pe bazine hidrografice, este prezentată mai jos:

**Evaluarea stării chimice** s-a efectuat pe baza datelor de monitorizare obținute pentru substanțele prioritare/prioritar periculoase identificate în corpurile de apă si este prezentată mai jos:

|  |  |  |  |  |
| --- | --- | --- | --- | --- |
| **Nr. crt.** | **BAZIN HIDROGRAFIC** | **CURS DE APA** | **CORP DE APA** | **STARE CHIMICA** |
| 1 | Buzau | Buzau | Buzau\_confl. Basca\_Acumularea Candesti | **Buna** |
| 2 | Buzau | Buzau | Buzau\_Buzau\_confl. Costei | **Buna** |
| 3 | Buzau | Buzau | Buzau\_confl. Costei\_confl. Siret | **Buna** |
| 4 | Buzau | Bâsca (Bâsca Mare) | Basca\_si\_Afluentii | **Buna** |
| 5 | Buzau | Muscel | Muscel | **Buna** |
| 6 | Buzau | Bâsca Chiojdului | Basca Chiojdului\_izvor\_confl. Zeletin\_si\_Afluentii | **Buna** |
| 7 | Buzau | Frasinet | Frasinet\_Olari | **Buna** |
| 8 | Buzau | Strâmbul | Strambul | **Buna** |
| 9 | Buzau | Slanic | Slanic\_izvor\_confl. Bisoca\_si\_Afluentii | **Buna** |
| 10 | Buzau | Bisoca (Cotina) | Bisoca | **Buna** |
| 11 | Buzau | Homocioaia | Homocioaia | **Buna** |

***2.2 Evaluarea corpurilor de apă de tip lac.***

În județul Buzău, au fost monitorizate 2 lacuri de acumulare: Siriu şi Cândeşti.

Lacul Siriu a fost monitorizat în două secţiuni - mijloc lac şi baraj (Priză), iarLacul Cândeşti a fost monitorizat în secţiunea mijloc lac. În urma evaluării datelor de monitoring, ***Acumularea Siriu*** s-a încadrat în **potențial ecologic** **bun** ceea ce înseamnă ca acest corp de apă și-a atins obiectivul de mediu, iar ***Acumularea Candești*** s-a încadrat în **potențial ecologic** **maxim.**

Parametrii pentru determinarea stării chimice au fost analizați doar pentru Acumularea Siriu, datorită secțiunii de potabilizare de la baraj. Astfel, analizând datele de monitoring obținute, **starea chimică** a acestui corp de apă a fost **bună**, neînregistrându-se depășiri ale limitelor stabilite pentru substantele prioritare/ prioritar periculoase.

De asemenea, la nivelul județului Buzău, în anul 2020, au fost monitorizate 3 lacuri naturale: lacul Balta Alba, lacul Ciulnița și Balta Amara, fiecare printr-o singură secțiune – mijloc lac.

Dintre cele 3 lacuri, 2 au folosință piscicolă – Balta Amara și Lacul Ciulnița, iar Balta Albă are caracter terapeutic. Pentru corpurile de apă cu astfel de întrebuințări, terapeutic și piscicol, nu au fost definite obiective de mediu, acestea fiind monitorizate doar din punctul de vedere fizico-chimic.

Astfel că, pentru Balta Alba, corp de apă natural, cu folosință terapeutică, s-au analizat doar parametrii pH și oxigen dizolvat și nu s-a realizat evaluarea din punct de vedere ecologic.

Pentru celelalte două corpuri de apă, Balta Amara și Lacul Ciulnița evaluarea s-a realizat numai din punct de vedere al elementelor fizico-chimice, iar valorile obținute pentru nutrienți, condițiile de oxigenare și pH încadrează aceste corpuri de apă în starea ***moderată.***

În județul Buzău au fost monitorizate și șapte captări de apă brută destinate potabilizării:

-captare Priseaca – pe râul Priseaca;

-captare La Dube - pe afluent necadastrat al râului Bâsca Chiojdului;

-captare Ciucaleți – pe afluent necadastrat al pr. Priseaca;

-captare Mânzălești - pe râul Jghiab;

-captare Gura Teghii;

-captare Patârlagele (Zăgastru)

-priză acumulare Siriu.

Pentru aceste secțiuni, s-au analizat parametrii fizico-chimici și bacteriologici conform prevederilor HG 100/2002, actualizat, iar apa brută captată prin aceste prize de apă s-a caracterizat în funcție de valorile prevăzute în NTPA 013/2002.

Din analiza datelor de laborator obținute, s-a constatat că din cele șase captări de apă brută destinate potabilizării, patru prezintă depășiri ale parametrilor determinați față de tipul de tratare al stației.

Situația depășirilor înregistrate pentru aceste captări de apă brută amplasate pe teritoriul județului Buzău, din administrarea ABA Buzău – Ialomița se prezintă în tabelul de mai jos:

| **Nr. crt.** | **Nume secțiune/ priză** | **Sursa de apă brută** | **Tipul stației de tratare** | **Depășiri față de tipul stației de tratare** |
| --- | --- | --- | --- | --- |
| **descriere** | **tip** |
| 1 | Captare Priseaca | Pârâu Priseaca | Decantare-filtrare și clorinare | A1 | Mangan total, Coliformi fecali, Coliformi totali și Streptococi fecali. |
| 2 | Captare La Dube | Pârâul necadastrat La Dude | Decantare-filtrare și clorinare | A1 | Coliformi fecali și Coliformi totali. |
| 3 | Captare Ciucaleți | Pârâul necadastrat Ciucaleți  | Decantare-filtrare și clorinare | A1 | Coliformi totali |
| 4 | Captare Mânzălești | Râul Jghiab | Stație clorinare | A1 | CCOCr, Materii totale în suspensii, Conductivitate, Fe dizolvat, Mangan total, Coliformi totali, Coliformi fecali și Streptococi fecali. |
| 5 | Captare Gura Teghii | Pr. Boului, afl. de Bâsca Mică | Stație clorinare | A1 | Sulfați, Coliformi fecali și Coliformi totali. |
| 6 | Captare Pătârlagele | Râul Buzău | Oxidare, filtrare, dozare clor | A2 | Mangan total și Streptococi fecali. |
| 7 | Ac. Siriu (Baraj-Priza) | Ac. Siriu | Camera de amestec, camera de reacție, camera policlorură de aluminiu, inst de dezinf | A2 | - |

ABA Buzău – Ialomița informează operatorii de apă care dețin captări de apă brută de suprafață , astfel încât aceștia să întreprindă toate măsurile de tratare ce se impun, pentru furnizarea către populație a unei ape de calitate care să respecte prevederile legislației în vigoare (Legea Apei Potabile 458/2002 completată și modificată).

De asemenea, ABA Buzău – Ialomița desfășoară ample activități de verificare a malurilor cursurilor de apă, în vederea identificării evacuarilor ilegale de ape uzate, a depozitelor clandestine de deșeuri de orice fel, etc., care pot conduce la modificarea calitativă a sursei de apă brută.

***3. Evaluarea corpurilor de apă subterană.***

Din cele 18 corpuri de apă subterană freatică identificate şi delimitate pe teritoriul spațiului hidrografic Buzău-Ialomița, doar 6 se suprapun pe teritoriul județului Buzău acestea fiind:

-Conul aluvial Buzău (ROIL05);

-Lunca râului Călmăţui (ROIL06);

-Călmăţuiul de Sud (ROIL09);

-Lunca Buzăului Superior (ROIL10);

-Câmpia Gherghiţei (ROIL12);

-Urziceni (ROIL08).

Cele 6 corpuri de apă au fost monitorizate prin intermediul a 41 de foraje ce aparțin rețelei hidrogeologice naționale.

**Evaluarea stării chimice** *a corpurilor de apă subterană s-a realizat conform cerinţelor Directivei Cadru a Apei 2000/60/CE, a Directivei 2006/118/CE privind protecţia apelor subterane împotriva poluării şi deteriorării transpusă în legislaţia naţională prin HG nr. 53/2009, cu modificările și completările ulterioare, şi a Ordinului nr. 621/2014 care stabileşte valorile de prag pentru corpurile de apă subterană*.

Din evaluarea datelor de laborator obținute în anul 2020 pentru forajele monitorizate a reieșit faptul că toate corpurile de apă subterană s-au încadrat în stare **chimică bună.**

Pentru a urmări îndeplinirea prevederilor Directivei Nitrați (91/676/CEE) transpusă prin HG 53/2009 cu modificările și completările ulterioare, se monitorizează parametrul azotați (NO3) prin forajele din rețeaua națională în corpurile de apă subterană.

Din totalul de 41 de foraje monitorizate la nivelul judetului Buzau doar 3 au înregistrat depășiri ale valorii prag a acestui indicator (50 mg/l).

| Nume corp de apă subterană | Nr. foraje monitorizate pe teritoriul județului Buzău administrat de ABA Buzău Ialomița | Nr. foraje ce au înregistrat depășiri | Denumire foraj | Valoare medie determinată (mg NO3/l) |
| --- | --- | --- | --- | --- |
| Conul aluvial Buzău (ROIL05) | 12 | 1 | BUZAU SV (STILPU-SCURTESTI) - captare F6 | 52,95 |
| Lunca râului Călmăţui (ROIL06) | 8  | - | - | fară depășiri ale parametrului NO3 |
| Urziceni (ROIL08) | 5 | - | - | - fară depășiri ale parametruluNO3 |
| Călmăţuiul de Sud (ROIL09) | 9 |  -  | - | fară depășiri ale parametrului NO3 |
| Lunca Buzăului Superior (ROIL10) | 3 |  - | - | fară depășiri ale parametrului NO3 |
| Câmpia Gherghiţei (ROIL12) | 4 | 2 | STILPU ORD.II F1ULMENI(BUZAU) ORD.II F1 | 150 164,7 |

Monitorizarea din punct de vedere calitativ a apelor de suprafață și a apelor subterane este o activitate importantă ce se desfașoara la nivelul fiecărei administrații bazinale de apă, fiind o activitate continuă necesară pentru cunoașterea în permanență a calității resursei de apă în vederea luării tuturor măsurilor împotriva deteriorării acesteia.

Șef Serv. G.M.P.R.A.,

Chim. Luminița TACHE

Întocmit,

Ing. Gherghina ALDEA